بطريركيه انطاكيه وسائر المشرق للروم الارثوذكس و بتتبع الارتوذكسيه الشرقيه, هيا كنيسه ارثوذكسيه شرقيه مؤسسيها بحسب تقليدها الكنسى هما بطرس و‌ بولس. و مقرها الحالى دمشق فى سوريا, عدد رعاياها حوالى 12 مليون, متوزعين فى سوريا و‌ لبنان و‌ العراق و‌ اوروبا و‌ امريكا و‌ استراليا. بطريركها الحالى هو يوحنا العاشر يازجى اللى انتخب بعد وفاة البطريرك السابق اغناطيوس الرابع هزيم (اتوفى فى 5 ديسمبر 2012). و لغاتها الطقسيه هى العربيه و‌ اليونانيه, و الكنيسه عضو فى مجلس كنايس الشرق الاوسط. كانت ولاية البطريرك الانطاكى بتشمل معظم الشرق الاوسط عدا مصر وسط و غرب تركيا حاليا, و فصلت بعد مجمع افسس سنة 431 كنيسه قبرص عن سلطته, و بعد مجمع خلقيدونيه سنة 451 فصلت كنيسة القدس كمان بشكل ادارى و بقى رئيس اساقفتها هوا بطريرك القدس و كان لكبير اساقفه العراق لقب "جاثيلق" اتحول لشبه كنيسه رسميه مستقله, و ليها نفوذ مباشر لايران و اقاليم شبه الجزيره العربيه, حاليا البطاركه مش منحصرين فى النطاق الانطاكى, فحركة الهجره للعالم الجديد دفعت لاستحداث ابرشيات المغترب, و دا سبب بسط نفوذ البطاركه فى كل العالم.